點睇得晒?下季歐聯18場同時間上演!
2024年04月11日 15:01
東網電視
更多新聞短片
下季歐聯進行大改革。
下季歐聯將會進行大改革,參賽球隊由32隊變為36隊,依家分8組嘅分組賽事亦會轉為「瑞士制」嘅聯賽模式,就連賽程安排亦有重大變動,最後一輪可能安排18場比賽同時間上演!
依家歐聯都會「斬件」進行,分組賽8組分兩日舉行,1晚最多都係得8場,但據英國《每日郵報》報道,由於新制係單一聯賽模式,如果最後一輪賽事分唔同時間舉行,會構成公平問題,所以考慮跟主流聯賽煞科戰做法,將最後一輪所有賽事安排喺同時間上演。
如果計劃落實,下季歐聯嘅聯賽階段最後一輪,將會有18場賽事一齊踢,球迷要揀波睇都咪話唔頭痛!